hotchpotch/miracl-hf-unified huggingface dataset:
Radhouane Slimane
Radhouane Slimane (s. 16. elokuuta 1980 Kairouan) on tunisialainen koripalloilija. Pienenä ja isona laitahyökkääjänä pelaava Slimane edustaa Arabiemiirikuntien pääsarjassa pelaavaa Al-Waslia.
Slimane on pelannut urallaan kotimaansa lisäksi Portugalissa. Maajoukkuetasolla hän on edustanut Tunisiaa vuosien 2001, 2003, 2005 ja 2007 Afrikan kisoissa. Lisäksi Slimane pelasi maansa historian ensimmäisissä MM-kisoissa 2010. Vuotta myöhemmin hän oli voittamassa myös Tunsialle ensimmäisen Afrikan-mestaruuden.
Luettelo Suomen katsotuimmista kotimaisista elokuvista
Tämä artikkeli on luettelo kaikkien aikojen katsotuimmista suomalaisista elokuvista Suomessa.
Suomen elokuvasäätiö aloitti katsojamäärien tilastoinnin kotimaisista elokuvista vuonna 1970 ja ulkomaisista vuonna 1972. Arviot katsojamääristä ennen vuotta 1970 perustuvat elokuvahistorioitsija Kari Uusitalon laskelmiin, poikkeuksina eräät yksittäiset 1930- ja 1940-luvun elokuvat, joiden tarkat katsojalukutiedot ovat säilyneet.
Marouan Laghnej
Marouan Laghnej (, s. 22. huhtikuuta 1986 Kairouan) on tunisialainen koripalloilija. Pelintekijänä ja heittävänä takamiehenä pelaava Laghnej edustaa Tunisian pääsarjassa pelaavaa JS Kairouania.
Laghnej pelasi vuonna 2004 Tunisian alle 20-vuotiaiden maajoukkueessa ja kuului myös vuoden 2007 Afrikan kisoissa Tunisian joukkueeseen.
Swoop
Swoop on Transformers-universumissa esiintyvä Dinobotti. Hasbron luoma hahmo esiintyi ensimmäisen kerran vuonna 1984 "The Transformers" -animaatiosarjassa.
Sarjassa "The Transformers" Swoop on yksi kahdesta uudesta Dinobotista, jotka Wheeljack rakensi alkuperäisten Dinobottien: Grimlockin, Slagin ja Sludgen tueksi. Swoopin ohella toinen uusi Dinobotti oli Snarl, joka muuntautuu "Stegosaurukseksi". Hän on myös Dinoboteista älykkäimpiä.
"" -sarjaan pohjautuvissa leluissa Swoop ja Grimlock olivat kaksi dinosauruksiksi muuntautuvaa Autobottia, jotka olivat myytävänä samassa paketissa.
Swoopin oli tarkoitus esiintyä myös "Transformers: Energoniin" pohjautuvassa sarjakuvassa, mutta Dreamwave ehti päätyä konkurssiin ennen tätä.
Sarjassa "" Swoop oli yks kolmesta Isaac Sumbacin luomista robottidinosauruksista, jotka syntyivät Ikikipinän voimaa sisältävällä Sarin avaimella. Swoop muuttuu Pteranodoniksi ja on muiden Dinobottien lisäksi ihastunut Decepticon Blackarachniaan.
São Paulo-Guarulhosin kansainvälinen lentoasema
São Paulo-Guarulhosin kansainvälinen lentoasema tai kuvernööri Andre Franco Montoron kansainvälinen lentoasema on lentoasema, joka sijaitsee São Paulon esikaupungin, Guarulhosin, lähettyvillä. Vuonna 2009 lentoaseman kautta matkusti yli 21 000 000 matkustajaa tehden lentoasemasta Brasilian vilkkaimman.
Kentällä on kaksi terminaalia. Lentoasemaa käyttäviä lentoyhtiöitä ovat muun muassa Aerolíneas Argentinas, American Airlines, Avianca Brasil, Gol Transportes Aéreos ja TAM Airlines.
Lentopallo kesäolympialaisissa 1976
Vuoden 1976 kesäolympialaisten lentopallo järjestettiin 18.–30. heinäkuuta 1976 Montreal Forumilla ja Paul Sauvé Arenalla, Montrealissa, Kanadassa. Tämä oli neljäs kerta kun laji oli mukana olympialaisten ohjelmassa. Mukana oli 216 osanottajaa 13 eri maasta. Tapahtumia oli kaksi.
* Egypti vetäytyi turnauksesta Afrikan boikotin takia. He ehtivät pelata yhden ottelun Brasiliaa vastaan. Peli päätty Brasilian 3–1 voittoon.
Johnson-oppi
Johnson-oppi oli Yhdysvaltojen vuonna 1965 omaksuma ulkopoliittinen kanta, joka sai nimensä presidentti Lyndon B. Johnsonin mukaan. Opin mukaan vallankumousyritykset läntisellä pallonpuoliskolla eivät olleet valtioiden sisäinen asia, vaan Yhdysvallat aktiivisesti pyrki estämään kommunismin leviämisen Keski- ja Etelä-Amerikkaan.
Oppi sai alkunsa Yhdysvaltojen aseellisesta interventiosta Dominikaanisen tasavallan sisäpoliittiseen kriisiin vuonna 1965. Se oli kuitenkin myös jatkumo Eisenhowerin ja John F. Kennedyn politiikalle.
Dead Nation
Dead Nation on Housemarquen kehittämä ja Sony Computer Entertainmentin julkaisema isometrinen shoot ’em up -peli. Peli julkaistiin 30. marraskuuta 2010 PlayStation Storen kautta ladattavana pelinä.
Pelin tapahtumat sijoittuvat zombien riivaamaan maailmaan. Pelaaja voi valita hahmokseen joko Jack McReadyn tai Scarlett Blaken, jotka kuitenkin eroavat toisistaan vain ulkoisesti. Pelaajan täytyy taistella erityyppisiä zombeja vastaan, joiden ominaisuudet ja kyvyt vaihtelevat. Pelin etenemistä, kuten tapettujen zombien määrää, voi seurata maakohtaisista nettitilastoista. Yksinpelin lisäksi pelattavana on yhteistyöpelimuoto samalla koneella ja verkon yli.
"Dead Nation" on yksi peleistä, jotka kuuluvat PSN:n huoltokatkon takia PlayStation Storesta saatavaan Welcome Back -pakettiin.
Peli on julkaistu PlayStation 3:lle ja käännös PlayStation Vitalle.
"Dead Nation: Apocalypse Edition" on PlayStation 4 -konsolille vuonna 2014 julkaistu versio pelistä.
Peli sai arvioksi 8/10 IGN:n arvostelussa.
Esteban Gutiérrez
Esteban Manuel Gutiérrez (s. 5. elokuuta 1991 Monterrey, Nuevo León, Meksiko) on meksikolainen rata-autoilija.
Vuonna 2016 Gutiérrez kilpaili Formula 1 :ssä uuden Haas -tallin kuljettajana. Aiemmin hän kilpaili kaudet 2013–2014 Sauber-tallin kilpakuljettajana. Vuonna 2015 Gutiérrez toimi Ferrarin testikuljettajana.
Vuonna 2010 Gutiérrezista tuli ensimmäinen GP3-sarjan mestari kaudella 2010. Hän oli samalla ensimmäinen, joka siirtyi suoraan GP3-sarjasta "isoveliluokkaan" GP2-sarjaan.
Vuonna 2017 Gutiérrez siirtyy kilpailemaan Formula E -sarjaan ajaen Techeetah -tallissa kotikilpailustaan Meksikon ePrix’istä lähtien.
Gutiérrezin managerina toimii nykyään entinen IndyCar -kuljettaja Adrián Fernández. Aiemmin hänen managerina toimi Didier Coton.
Gutiérrez aloitti kilpailu-uransa kartingissa vuonna 2004 ja kilpaili kartingsarjoissa vuoteen 2006. Vuonna 2007 Gutiérrez siirtyi Formula BMW USA -sarjaan, jossa hän sijoittui toiseksi ja saavutti vuoden tulokkaan palkinnon. Seuraavana vuonna hän siirtyi Euroopan FBMW-sarjaan ja voitti sarjan mestaruuden. Hänestä tuli 17-vuotiaana nuorin kansainvälisen moottoriurheilumestaruuden voittanut meksikolaiskuljettaja.
Vuonna 2009 Gutiérrez kilpaili F3 Eurosarjassa, jossa hän saavutti kaksi palkintosijaa. Vuonna 2010 hän voitti GP3-sarjan mestaruuden. Gutiérrez ajoi kaudella 2011 GP2-sarjassa Lotus ART -tallissa. Hän otti ensimmäisen GP2 voittonsa Valencian sprinttikisassa. Hän keräsi 15 pistettä ja sijoittui vasta sarjan 13:ksi. Gutiérrez jatkoi GP2:ssa kaudella 2012. Hän saavutti kolme voittoa ja viisi kilpailun nopeinta kierrosta sijoittuen sarjan kolmanneksi.
Palkinnoksi Formula BMW -mestaruudestaan Gutiérrez sai testata BMW Sauberin autoa joulukuussa 2009. Syyskuussa 2010 hänet pestattiin F1-talli Sauberin testi- ja varakuljettajaksi kaudeksi 2011. Hän jatkoi tallin testikuljettajana kaudella 2012. Gutiérrez sai tilaisuuden ajaa Intian GP:n viikonloppuna sairastuneen Sergio Pérezin tilalla perjantain ensimmäisessä vapaissa harjoituksissa.
Vuonna 2012 hänet nimitettiin Sauberin F1-tiimin kilpakuljettajaksi kaudelle 2013. Kauden 2013 avauskilpailussa Gutiérrez ajoi maaliin 13:ksi ollen parhain tulokkaista kilpailussa. Espanjan GP:ssä Gutiérrez johti ensimmäistä kertaa urallaan kilpailua ja ajoi nopeimman kierroksen, mutta sijoittui kuitenkin 11:ksi. Japanin GP:ssä hän saavutti uransa parhaan sijoituksen ajaen maaliin seitsemäntenä ja saavuttaen näin uransa ainoat pisteet. Gutiérrez jatkoi Sauberilla kaudella 2014 jääden koko kautena ilman pisteitä.
Kauden 2014 päätteeksi Gutiérrez joutui lähtemään Sauberilta, ja hän jäi kaudeksi 2015 ilman kilpailukuljettajan paikkaa. Hän siirtyi Ferrarin testikuljettajaksi. Kaudella 2016 Gutiérrez teki paluun Formula 1 -sarjaan uudessa Haas F1 Team -tallissa. Gutiérrez ei saavuttanut kauden aikana yhtään pistettä ollen parhaimmillaan 11:s viidesti. Gutiérrez ei saanut jatkosopimusta Haasilta kaudelle 2017.
• Abu Dhabin GP:ssä 2014 jaettiin tuplapisteet.
† – keskeytys, ajoi yli 90 % kilpailusta.
Nixonin oppi
Nixonin oppi oli Yhdysvaltain presidentin Richard Nixonin mukaan nimetty ulkopoliittinen doktriini. Oppi sai alkunsa Nixonin lehdistökonferenssista Guamissa vuonna 1969. Puheessaan Nixon sanoi että Yhdysvallat olettaa liittolaistensa pitävän huolta omasta maanpuolustuksestaan itsenäisesti, mutta hän myös lupasi Yhdysvaltojen auttavan puolustusvalmisteluissa tarvittaessa.
Oppi liittyi vahvasti Vietnamin sodan huonoon menestykseen, mutta sitä hyödynnettiin myös Lähi-idässä. Yhdysvallat tuki Irania ja Saudi-Arabiaa aseellisesti ja taloudellisesti Lähi-idän tilanteen vakauttamiseksi.
Syöntikilpailu
Syöntikilpailu tarkoittaa kilpailua, jossa pyritään syömään mahdollisimman nopeasti jokin tietty tai "ääretön" annos ruokaa (tai sekä juomaa). Syöntikilpailussa vaikeus voi määräytyä esimerkiksi ruoka-annoksen koolla, tulisuudella, maulla tai hajulla tai annoksen syöntitavalla, kuten ilman käsiä apuna käyttäen syömistä tai syömäpuikoilla syömistä. Nämä vaikeudet sisältävät usein myös aikarajan tai aikatavoitteen (esimerkiksi suorittaa syönti ennen muita kilpailijoita), mutta ajan sijaan voidaan myös määrittää, että tietty annos tulee syötyä esimerkiksi niin, ettei syönnin aikana tule oksennusta.
Muun muassa "Pelkokerroin"-televisio-ohjelmassa yhteen tehtävään kuuluu maultaan tai myös hajultaan iljettävän annoksen syöminen ilman oksennusta syönnin aikana sekä aikatavoitteen kera (joissain tapauksissa kuitenkin ilman aikatavoitetta).
Alexandru Epureanu
Alexandru Epureanu (; s. 27. syyskuuta 1986 Chișinău (Kišinjov), Moldavian SNT, Neuvostoliitto) on moldovalainen jalkapalloilija, joka edustaa Venäjän valioliigassa pelaavaa Dynamo Moskovaa. Hän on pelipaikaltaan keskuspuolustaja tai puolustava keskikenttäpelaaja. Hänellä on myös Venäjän kansalaisuus.
Epureanu valittiin Moldovan vuoden jalkapalloilijaksi vuosina 2007 ja 2009.
Kaudella 2002–2003 ammattilaisuransa aloittanut Epureanu edusti kotimaassaan Zimbru Chișinăuta ja Sheriff Tiraspolia, jossa hän voitti kaksi Moldovan kansallisen divisioonan mestaruutta.
Vuonna 2007 Epureanu siirtyi Venäjälle Moskovan joukkueeseen, jota hän edusti kolmen kauden ajan. Epureanun ensimmäisellä kaudella joukkue saavutti Venäjän valioliigan neljännen sijan. Kaudella 2009 sijoitus oli kuudes, mutta vuoden 2010 alussa seura päätti vetäytyä liigasta. Epureanu siirtyi kaudeksi 2010 paikallisvastustaja Dynamoon, joka maksoi hänestä neljä miljoonaa euroa, mikä oli suurin koskaan moldovalaispelaajasta maksettu siirtokorvaus.
Epureanu debytoi Moldovan maajoukkueessa vuonna 2004. Hän on pelannut yli 30 maaottelua ja toimii joukkueen kapteenina.
Pirttikosken voimalaitos (Kaustinen)
Pirttikoski on Perhon Voima Oy:n
Voimalaitoksen on rakennuttanut vuosina 1917–1918 Kaustisen Sähkö-Sahakone osuuskunta. Alussa voimalaitoksen sähköteho oli 18 kVa ja putouskorkeus 3 m. Voimalaitosta uusittiin vuonna 1922. Putouskorkeus nostettiin 3,5 metriin. Koneistoksi vaihdettiin Tampereen Konepajan Francis-pystyturbiinit 90 ja 60 Hp ja Strömbergin generaattorit 75 kVA ja 18 kVA. Vuosituotanto oli noin 400 000 kWh. Voimalaitosta uusittiin toisen kerran vuonna 1995. Koneisto vaihdettiin Flygt Ab:n säätyvään ja kiinteään turbiinigeneraattoriin. Molempien tehot ovat 250 kW.
Voimalaitoksen vuosituotanto on nyt noin 2 200 000 kWh. Se vastaa noin 120 sähkölämmitystalon vuosikulutusta tai noin 500 kotitalouden vuotuista taloussähköä.
Perhonjoessa sijaitseva Pirttikosken vesilaitos sai perustamisluvan Vaasanläänin maaherran päätöksellä 31.1.1925. Päätöksessä vesilaitoksen omista ja velvoitetaan rakentamaan ja kunnostamaan tarkoituksen mukaista kalatietä kalastushallituksen vahvistamien piirustuksien mukaan, jos kalatie vastaisuudessa katsotaan tarpeen vaatimaksi. Länsi-Suomen vesioikeus antoi vuonna 1994 Pirttikosken voimalan omistajalle luvan rakentaa uudet voimalaitosyksiköt Pirttikoskeen ja poistaa vanhan voimalan rakenteet käytössä. Luvassa muutettiin 31.1.1925 annetun maaherran päätöksen lupamääräyksiä, mutta kalatietä koskeva lupamääräys jäi edelleen voimaan.
Varsinais-Suomen elinkeino-, liikenne- ja ympäristökeskuksen kalatalouspalvelut-yksikkö, joka toimii alueellisen kalatalousviranomaisena ja yleisen kalatalousedun valvojana mm. Pirttikosken voimalaitoksen alueella, sai Perhonjoen kalastusalueelta, Norra svenska fiskeområdenilta, joukolta osakaskuntia ja muita kalastusoikeuden haltijoita sekä Metsähallitukselta aloitteen edistää kalatien rakentamisasiaa Pirttikoskella. Varsinais-Suomen Ely-keskus lähetti Pirttikosken voimalaitoksen luvan haltijalle Korpelan Energia Oy:lle kirjeen 31.1.2017, jossa vaati luvanhaltijaa ryhtymään toimenpiteisiin kalatievelvoitteen täyttämiseksi sekä vastaamaan kirjeeseen 31.3.2017 mennessä. Ely-keskus esitti kirjeessään myös perustelut sille, miksi se katsoo, että kalatien rakentaminen on katsottava
tarpeen vaatimaksi.
Aluehallintovirasto päätti 4.9.2018, että Pirttikosken vesivoimalaitokselle on rakennettava kalatie.
Perhon Voima hankki Kaustisella Perhonjoen vesistössä sijaitsevan Pirttikosken vesivoimalaitoksen omistukseensa 29.6.2018 Korpelan Energia Oy:ltä. Velvoite kalatien rakentamisesta oli Perhon Voiman tiedossa jo kaupantekovaiheessa ja yhtiö oli varautunut mahdollisen kalatien rakentamiseen. Aluehallintoviraston päätöksen saatuaan, Perhon Voima Oy:n hallitus päätti, ettei yhtiö hae muutosta aluehallintoviraston päätökseen, vaan ryhtyy valmistelemaan lupahakemusta kalatien rakentamiseksi. Yhtiö tulee jättämään lupahakemuksen kalatien rakentamiseksi 12 kuukauden kuluessa.
Josh MacNevin
Josh MacNevin (s. 14. heinäkuuta 1977 Calgary, Alberta, Kanada) on kanadalainen entinen jääkiekkoilija ja nykyinen valmentaja. MacNevin oli pelipaikaltaan puolustaja. Hän päätti pelaajauransa TPS:n riveissä kevääseen 2013. Hän laukoo oikealta. MacNevinin vahvuuksiin kuuluu kiekollinen peli, tekniikka, laukaus ja johtamistaidot. Hänen heikkouksiin kuuluu hitaus sekä ajoittaiset puolustuspään vaikeudet ja riskialtis kiekollinen peli. MacNevin saa useimmiten vastuuta ylivoimalla.. Pelaajauran jälkeen MacNevin on toiminut WHL-joukkue Lethbridge Hurricanesin apulaisvalmentajana.
MacNevin pelasi kauden 1995–1996 BCJHL-joukkue Vernon Vipersissa, jonka jälkeen New Jersey Devils varasi hänet neljännellä kierroksella 101. pelaajana . MacNevin kävi vuodet 1996–2000 Providence Collegea, jonka joukkueen tehokkain puolustaja hän oli kaudella 1998–1999 tehoilla 6+29=35. MacNevin pelasi viimeisen NCAA-kautensa 1999–2000 loppuun AHL-joukkue Albany River Ratsissa. Kauden 2000–2001 hän pelasi ECHL:ssä edustaen Charlotte Checkersiä ja Birmingham Bullsia.
Kaudeksi 2001–2002 MacNevin siirtyi Eurooppaan ja italialaisen SHC Fassan riveihin. Hän kävi pelaamassa keväällä 2002 WCHL-joukkue Bakersfield Condorsissa, mutta MacNevin pelasi seuraavat kolme kautta taas Fassassa. Hän oli jokaisella kaudellaan joukkueensa tehokkain puolustaja. Parhaillaan MacNevin teki 40 pistettä kaudella 2003–2004, jolloin hän pelasi myös kaksi ottelua Itävallan toiseksi korkeimmalla sarjatasolla Österreichische Nationalligan EK Zell am Seessä. Vuodet 2005–2007 MacNevin pelasi Saksan toiseksi korkeimmalla sarjatasolla 2. Bundesligassa EV Regensburgin joukkueessa. Kaudella 2006–2007 hän oli koko liigan tehokkain puolustaja tehoilla 16+44=60, joilla MacNevin voitti myös Regensburgin sisäisen piste- ja syöttöpörssin. Kaudeksi 2007–2008 hän siirtyi sarjatasoa ylemmäs DEL-joukkue ERC Ingolstadtiin. Hän teki siellä 49 ottelussa tehot 2+10=12.
Vuodet 2008–2010 MacNevin pelasi Ruotsin toiseksi korkeimmalla sarjatasolla HockeyAllsvenskanissa Växjö Lakersin riveissä. Hän oli sekä kaudella 2008–2009 (10+32=42) että kaudella 2009–2010 (14+32=46) koko sarjan tehokkain puolustaja. Kaudella 2009–2010 MacNevin voitti myös Allsvenskanin +/- -tilaston lukemalla +26 ja ulkomaalaisten pistepörssin. Hän oli myös Växjön paras pistemies kevään 2010 Kvalserienissä tehoilla 2+7=9, joilla MacNevin jakoi myös puolustajien pistepörssin voiton AIK IF:n Dick Tärnströmin kanssa. Hän siirtyi Elitserienin nousijajoukkue AIF IF:ään kaudeksi 2010–2011, mutta MacNevin aloitti kautensa kuitenkin SM-liigajoukkue Hämeenlinnan Pallokerhossa, jossa hän pelasi viiden ottelun verran lainalla paikatessaan Joni Haverisen ja Mathias Porselandin loukkaantumisia. MacNevinin ensimmäinen Elitserien kausi jäi kuitenkin loukkaantumisten takia vain 20 runkosarja- ja yhden playoff-ottelun mittaiseksi.
MacNevin pelasi HPK:ssa lainalla myös syyskuussa 2011. Hän oli AIK:ssa tehoilla 2+7=9 koko Elitserienin tehokkain puolustaja kevään 2012 pudotuspeleissä.
MacNevinin isoveli Ryan on pelannut myös jääkiekkoa.
Rüdesheim am Rhein
Rüdesheim am Rhein on kaupunki Reinjoen laaksossa Hessenin osavaltiossa Saksassa. Kaupungissa asui 9 892 ihmistä vuoden 2016 lopussa.
Rüdesheimissa on matkailijoiden suosima katu Drosselgasse', jonka leveys on kolme metriä ja pituus 144 metriä, ja sen varrella on runsaasti matkamuistomyymälöitä. Alueelta johtaa köysirata Niederwalddenkmal patsaalle.
Myös Rein antaa kaupungille leimansa. Esimerkiksi joen varrella on kävelyreitti. Lisäksi hotelleje ja ravintoloita on rakennettu niin, että niistä avautuu näkymä joelle. Veneliikenne on runsasta, sekä vastapäisellä rannalla olevaan Bingen am Rheiniin että myös kauempana oleviin kaupunkeihin.
Kaupungissa pidetään vuosittain viinijuhla "Rüdesheimer Weinfest".
Dingle
Dingle () on kaupunki Kerryn kreivikunnassa Irlannissa. Dingle on Dinglenniemen ainoa kaupunki ja sijaitsee rannikolla suojaisan lahden perukassa noin 49 km lounaaseen Traleesta ja noin 71 km luoteeseen Killarneysta. Dingle sijaitsee iirinkielisellä alueella (gaeltacht).
Kaupunki perustettiin satamapaikaksi normannien valloitettua Irlannin 1100-luvulla. 1500-luvulle tultaessa Dingle oli yksi Irlannin tärkeimmistä kauppasatamista, josta vietiin kalaa sekä vuotia ja jonne tuotiin viiniä Manner-Euroopasta. Vuonna 2006 Dinglessä oli 1 920 asukasta. Nykyään kaupungin tärkeimmät elinkeinot ovat turismi, kalastus ja maatalous.
Vuodesta 1984 saakka Dinglen sataman tuntumassa on elänyt Fungi-niminen pullokuonodelfiini, joka ei poikkeuksellisesti tunnu etsivän lajitovereidensa seuraa vaan hakeutuu säännöllisesti satamassa liikkuvien veneiden läheisyyteen. Dinglessä on Fungia esittävä pronssipatsas, ja turisteille järjestetään veneretkiä delfiiniä tapaamaan.
Vuosina 1891–1953 Dingleen kulki Traleesta kapearaiteinen rautatie.
Nizar Knioua
Nizar Knioua (, s. 8. kesäkuuta 1983 Nabeul) on tunisialainen koripalloilija. Heittävänä takamiehenä pelaava Knioua edustaa Tunisian pääsarjassa pelaavaa Stade Nabeulienia.
Knioua on voittanut kolme Tunisian mestaruutta Stade Nabeulienin joukkueessa ja oli voittamassa Tunisialle Afrikan mestaruus pronssia vuoden 2009 Afrikan kisoissa.
Kivijärvi (Luumäki)
Kivijärvi (joskus myös Ylä-Kivijärvi) on Valkealan reitin suurin järvi Luumäen ja Lemin kuntien alueella. Se laskee Huopaisenvirtaa (Huopasinvirtaa) Ala-Kivijärveen, josta edelleen useiden järvien kautta Kymijokeen.
Järvi sijaitsee ensimmäisen ja toisen Salpausselän välissä. Saimaa on aikoinaan laskenut Kivijärveen. Järven eteläranta on hiekkainen, muut rannat hyvin rikkonaiset. Rannoilla on joukoittain rapakivisiä siirtolohkareita. Järvessä on 164 saarta..
Järvilinnusto on monipuolinen, pesivinä lajeina muun muassa kaakkuri, kuikka, joutsen, härkälintu, sääksi, selkälokki ja kalatiira. Järvessä elävät myös Suomen ilmeisesti ainoat kapeasaksiravut.
Kivijärven pintaa on laskettu kahteen kertaan, vuonna 1812 yli 90 cm ja 1960-luvulla 60 cm.
AmigaOS
AmigaOS on Amiga-tietokoneiden oletuskäyttöjärjestelmä. AmigaOS:n kehityksen aloitti "Amiga Corporation", joka myöhemmin päätyi "Commodore Internationalin" omistukseen.
Käyttöjärjestelmän ensimmäinen versio julkaistiin vuonna 1985 Amiga 1000 -tietokoneen käyttöjärjestelmänä. Myöhemmin oikeudet päätyivät "Amiga Inc." yhtiölle.
Vuonna 2017 Hyperion Entertainment ilmoitti omistavansa yksinoikeudella oikeudet AmigaOS:ään seurauksena lakikiistasta Cloanton kanssa.
Käyttöjärjestelmän kehitykseen palkattu Carl Sassenrath oli kehittänyt ideaa mikroytimeen perustuvasta käyttöjärjestelmästä ennen termin yleistymistä. Käyttöjärjestelmään tuli moniajo. RJ Mical kehitti "Intuition" ikkunointijärjestelmän ja rajapinnan, jolla sovellukset voivat tehdä muun muassa ikkunoita ja valikoita.
Ytimen päälle tehtävän DOS-järjestelmän ("CAOS") kehitys jäi jälkeen aikataulusta.
CAOS:in kehittäjäksi palkattu kolmas osapuoli vaati myös suurempaa palkkiota Commodoren tultua mukaan kehitykseen.
CAOS:in korvaajaksi valittiin TRIPOS, joka tuli AmigaOS-käyttöjärjestelmän AmigaDOS-moduuliksi heinäkuussa 1985. AmigaDOS sisältää komentorivityökalun ja Amigan tiedostojärjestelmän. Toteutus oli teoreettisesti hyvä, mutta teknisesti huono eikä sisältänyt resurssien seuraamista, ja aiheutti ongelmia vielä huomattavasti myöhemmin.
Amiga OS sisälsi useita ominaisuuksia, joita mikrotietokoneissa ei ollut totuttu näkemään:
AmigaOS versiot ovat yleisesti Kickstart-version mukaan seuraavasti:
AmigaOS:n ydin ("kernel") on nimeltään Exec (lyhenne sanoista "Multitasking Executive").
Ydin ei toteuta muistisuojausta, koska käyttöjärjestelmän piti toimia myös suorittimilla ilman muistinhallintayksikköä.
Ydin toteuttaa prosessien välisen viestijärjestelmän.
Kickstart on Amigan ROM-pohjainen firmware, joka lataa kernelin.
Ensimmäiset AmigaOS:n versiot (1.0–3.1) olivat Commodoren tekemiä ja suunniteltu Motorola 68k -sarjan 16- ja 32-bittisille prosessoreille.
Versiot 3.5-3.9 olivat Haage&Partner tekemiä.
Hyperion Entertainment on tehnyt AmigaOS 4 version, joka toimii ainoastaan PowerPC-prosessorilla laajennetuissa Amiga-tietokoneissa.
"Exec" on AmigaOS:n ennakoivaa moniajoa tukeva ydin.
Ytimen päällä toimii Amigan oma tiedostojärjestelmä "AmigaDOS".
Ikkunointijärjestelmä on nimeltään "Intuition", jolla on toteutettu AmigaOS:n graafinen käyttöliittymä "Workbench".
"Boopsi" () on oliopohjainen ohjelmointimalli "Intuitionille", joka perustuu osin Smalltalk-kielelle.
AmigaOS sisältää myös komentorivityökalun () ("AmigaShell").
ARexx on IBM:n REXX-kieleen pohjautuva ohjelmien välistä kommunikointia tukeva tulkattava ohjelmointikieli.
Alkuperäinen tiedostojärjestelmä on nimetty jälkikäteen OFS "Old File System".
Myöhemmin Commodore on julkaissut FFS "Fast File System" tiedostojärjestelmä (Kickstart 2.0+ ?).
Tiedostojärjestelmästä on alun perin kuusi versiota:
Kolmansien osapuolien tekemänä on myös julkaistu eri tiedostojärjestelmiä kuten "Smart File System" (SFS) ja "Professional File System" (PFS).
SFS on julkaistu freeware ohjelmistona vuonna 2000 ja myöhemmin LGPL -lisenssillä.
PFS on myöhemmin julkaistu Aminetissä BSD-lisenssillä.
Kapo (täsmennyssivu)
Kapo tarkoittaa seuraavia:
David Mateos
David Mateos Ramajo (s. 22. huhtikuuta 1987 Madrid, Espanja) on espanjalainen jalkapalloilija, joka edustaa Espanjan korkeimmalla sarjatasolla Primera Divisiónissa pelaavaa Zaragozaa lainasopimuksella Real Madridista. Hän on pelipaikaltaan keskuspuolustaja, mutta kykenee pelaamaan myös keskikentällä.
Mateos liittyi Real Madridin junioreihin 12-vuotiaana. Hän oli seuran edustusjoukkueen mukana ensimmäistä kertaa kaudella 2006–2007, ja kaudeksi 2010–2011 hänet nostettiin vakituisesti joukkueen kokoonpanoon vakuutettuaan uuden valmentajan José Mourinhon harjoituskauden aikana. Ensiesiintymisensä edustusjoukkueessa hän teki 23. marraskuuta 2010 Mestarien liigan ottelussa Ajaxia vastaan.
Kauden 2010–2011 loppupuoliskon Mateos vietti lainalla kreikkalaisessa AEK:ssa. Kaudeksi 2011–2012 hänet lainattiin Zaragozaan.
Mateos on pelannut Espanjan juniorimaajoukkueissa. Hän osallistui vuoden 2005 Meridian Cupiin.
Naim Dhifallah
Mohamed Naim Dhifallah (s. 12. huhtikuuta 1982 Nabeul) on tunisialainen koripalloilija. Heittävänä takamiehenä ja pienenä laitahyökkääjänä pelaava Dhifallah edustaa Tunisian pääsarjassa pelaavaa Club Africainia.
Dhifallah aloitti uransa jo 17-vuotiaana ja voitti Tunisian mestaruuden vuonna 2004. Sittemmin hän siirtyi pelaamaan Egyptiin kaudella 2008-2009, mutta palasi kauden jälkeen takaisin kotimaahansa, kun joukkue putosi pois pääsarjasta. Dhifallah oli voittamassa Tunisialle Afrikan mestaruus pronssia vuoden 2009 Afrikan kisoissa.
Sherlock Koira
Sherlock Koira () on japanilais-italialainen animaatiosarja vuodelta 1984. Sarjasta on tehty 26 jaksoa, joista vain 13 on julkaistu ja esitetty Suomessa. Sarja perustuu löyhästi Sir Arthur Conan Doylen kirjoittamiin Sherlock Holmes -tarinoihin. Sarjassa hahmot ovat antropomorfistisia koiria, vaikka Sherlock itse on sarjan nimestä huolimatta kettu. Sarjassa ominaista on myös se, että vaikka sarja sijoittuu Doylen tarinoiden tapaan 1800-luvun Isoon-Britanniaan, steampunk-tyylinen teknologia on siellä yleistä. Hayao Miyazaki on ohjannut sarjasta kuusi jaksoa. Tämä oli ensinmäinen Sherlock Holmes sarja joka oli ensinmäisen kerran suunnattu enemän lapsille.
Sarjaa esitettiin Suomessa kaksi kertaa kokonaisuudessaan Yle TV1-kanavalla 1998-2000 välisenä aikana lauantaiaamuisin Veturi-ohjelmassa.
Hayao Miyazaki koosti ohjaamistaan jaksoista myös kaksi elokuvaa. Kumpaakaan ei tiedettävästi ole esitetty tai julkaistu Suomessa.(Sarjaa on esitetty suomessa vain 13 jaksoa)
Suomeksi jälkiäänitetyt jaksot julkaistiin Suomessa kolmen DVD:n boksina vuonna 2012 ja kaikki 26 jaksoa kuuden levyn boksina japaniksi puhuttuna suomenkielisillä tekstityksillä vuonna 2013.
Kapo – keskitysleirin vartija
Kapo – keskitysleirin vartija on Gillo Pontecorvon ohjaama elokuva vuodelta 1960.
Hiukan yksinkertainen nelitoistavuotias Edith (Susan Strasberg) ja hänen juutalaiset vanhempansa joutuvat keskitysleirille, jolla vanhemmat kuolevat. Edithiä vanhempi poliittinen vanki Sofia (Didi Perego) ja ystävällinen leirilääkäri pelastavat hänet samalta kohtalolta antamalla hänelle uuden ei-juutalaisen henkilöllisyyden, jonka tiedot ovat vasta kuolleen Nichole Niepasin.
Ajan myötä hän kovettuu ankaralle elämälle. Hän myy ruoasta itseään saksalaiselle vartijalle, hän kiintyy toiseen vartijaan Karliin (Gianni Garko). Tuttavuus auttaa häntä nousemaan "kapoksi", vangiksi, joka valvoo muita vankeja. Hän pärjää, kun taas ihanteellinen Sofia menee yhä heikompaan kuntoon.
Rakastuessaan venäläiseen sotavankiin Saschaan (Laurent Terzieff) Edith joutuu keskeiseen osaan joukkopaossa, ja valta menettää mielenkiintonsa. Useimmat pakolaiset kuolevat, muutamat kuitenkin onnistuvat pakenemaan, mutta Edith ei ole heidän joukossaan. Tehdessään kuolemaa hän sanoo Karlille: ”Meitä huijattiin, Karl, meitä kumpaakin huijattiin.”Ranskalainen ohjaaja Jacques Rivette arvosteli "Kapon" kohtausta, jossa Emmanuelle Rivan näyttelemä Terese kuolee kädet koholla sähköistettyyn piikkilanka-aitaan. Bernard-Henri Lévy toteaa, että kritiikki leimasi Pontecorvon koko loppuiäksi. Lévy vertaa kohtausta tuoreeseen natsihistorian hyväksikäyttöön Hollywoodin pahojen poikien leikkikenttänä ja kysyy, pitääkö nykyinen historian banalisointi vain sivuuttaa olankohauksella.
Nicolás Bertolo
Nicolás Santiago Bertolo (s. 2. tammikuuta 1986 Córdoba, Argentiina) on argentiinalainen jalkapalloilija. Hän edustaa Italian Serie A:ssa pelaavaa Palermoa ja on pelipaikaltaan keskikenttäpelaaja.
Bertolo on Boca Juniorsin kasvatti. Ensiesiintymisensä edustusjoukkueessa hän teki 10. tammikuuta 2006 ottelussa Vélez Sarsfieldia vastaan. Vuonna 2007 joukkue voitti Copa Libertadoresin.
Tammikuussa 2008 Bertolo siirtyi Nacionaliin, jossa hän pelasi yhteensä 15 ottelua ja teki niissä neljä maalia. Puolen vuoden jälkeen heinäkuussa 2008 hän teki sopimuksen Banfieldin kanssa.
20. syyskuuta 2009 hän siirtyi italialaisseura Palermoon. Hän sai ensimmäisellä kaudellaan kohtalaisesti peliaikaa. Seuraavaksi kaudeksi 2010–2011 Bertolo siirtyi lainasopimuksella Zaragozaan.
Sydäntuli
Kun kivihiili yleistyi höyryveturien polttoaineena, osoittautui pian tarpeelliseksi kehittää keinoja pitää veturin kuumana seisoessa esimerkiksi öisin tulta yllä kevyemmillä keinoilla kuin jatkuvalla polttoaineen lisäyksellä.
Ratkaisuksi kehitettiin sydäntuli eli puhekielessä "moppa". Hehkuvista hiilistä koottiin sopivaan kohtaan arinaa eräänlainen miilu, joka paineltiin tulipesätyökaluilla hyvin tiiviiksi ja peitettiin sopivanvahvuisella kuonalla. Oikein tehty sydäntuli hehkui koko yön ajan ja aamulla pari tuntia ennen ajoon lähtöä tallipäivystäjä tai lämmittäjä hajotti miilukasan ja levitti hehkuvat hiilet sopivasti ennakkoon levittämiensä varsinaisten hiilten päälle.
Työ vaati ammattitaitoa mutta oikein hoidettuna sydäntuli piti peruspaineet yllä seisonnan ajan ja liikkeelle lähtö oli helppoa.
Marouan Kechrid
Marouan Kechrid (, s. 2. kesäkuuta 1981 Dreux, Ranska) on ranskalais-tunisialainen koripalloilija. Pelintekijänä pelaava Kechrid edustaa Marokon pääsarjassa pelaavaa Maghreb Fèsia.
Kechrid oli voittamassa kaksi peräkkäistä Tunisian mestaruutta vuosina 2002 ja 2003. Sittemmin hän siirtyi pelaamaan Marokkoon, jossa Kechrid oli voittamassa IRT Tangertin joukkueessa kaksi Marokon mestaruutta vuosina 2008 ja 2009. Maajoukkuetasolla Kechrid oli voittamassa Tunisialle Afrikan mestaruus pronssia vuoden 2009 Afrikan kisoissa ja hänet valittiin myös seuraavana vuonna pidettyihin MM-kisoihin, Tunisian maajoukkueeseen.
Rosalyn Sussman Yalow
Rosalyn Sussman Yalow (19. heinäkuuta 1921 New York – 30. toukokuuta 2011 New York) oli yhdysvaltalainen lääketieteellinen fyysikko, joka palkittiin radioimmunomenetelmän kehittämisestä Nobelin lääketieteen palkinnolla vuonna 1977. Hän oli järjestyksessä toinen nainen, jolle on myönnetty Nobelin lääketieteen palkinto. Ensimmäinen oli Gerty Cori.
Sinfonia nro 9 (Schubert)
Franz Schubertin yhdeksättä sinfoniaa (C-duuri, D. 944) kutsutaan lisänimellä "Suuri". Teos sävellettiin vuosina 1825–1826 eikä vuonna 1828, kuten ennen oletettiin. Monet tutkijat ovat tulkinneet yhdeksännen sinfonian myös seitsemänneksi, kahdeksanneksi tai jopa kymmenenneksi. Teos esitettiin kokonaisuudessaan vasta 21. maaliskuuta 1839 Leipzigissä Mendelssohnin johdolla.
"Suureksi" sinfonian nimitti 1800-luvun kustantaja erottaakseen sen "Pienestä" sinfoniasta (VI) samassa sävellajissa.
Robert Schumann ylisti sinfoniaa kuuluisissa sanoissaan "Neue Zeitschriftin" artikkelissa sen "taivaallisesta pituudesta". Schumannin kerrotaan myös sanoneen pitävänsä sitä suurimpana soitinmusiikkiteoksena sitten Ludwig van Beethovenin kuoleman. Teoksen temaattinen kehitys muistuttaa Beethovenista, mutta Schubert, satojen liedien säveltäjä, kiinnitti erityistä huomiota melodioihin. Teoksen uusi tyyli innoitti Schumannia itse ryhtymään sinfonikon uralle.
Sinfonia nro 6 (Schubert)
Franz Schubert sävelsi kuudennen sinfoniansa ("Pienen C-duurisinfonian", D. 589) lokakuun 1817 ja helmikuun 1818 välillä. Teoksen esitti ensimmäistä kertaa Otto Hatwigin johtama pieni orkesteri kapellimestarin Schottenhofin-asunnolla vuonna 1818. Julkinen kantaesitys pidettiin 14. joulukuuta 1828 Gesellschaft der Musikfreunden konsertissa Wienissä.
Kuudennen sinfonian Schubert sävelsi omillaan; hän oli säveltänyt viisi aiempaa vuosina 1813–1816 opiskellessaan Salierin johdolla. Beethovenin vaikutus kuuluu teoksessa muun muassa siinä, että menuetin tilalle Schubert on säveltänyt scherzon. Sinfonian alku muistuttaa Beethovenin 7. sinfonian alusta.
Tabrizin basaari
Tabrizin basaari () on basaari Tabrizin kaupungissa luoteisessa Iranissa. Se on yksi Lähi-idän vanhimpia basaareita ja maailman suurin katettu basaari. Se listattiin Unescon maailmanperintöluetteloon vuonna 2010.
Tabrizin basaarin rakennusvuotta ei tarkalleen tiedetä, mutta sen nykyinen ulkoasu on kuitenkin Zandin dynastian loppuvuosilta 1700-luvun jälkimmäiseltä puoliskolta. Se oli jo kuitenkin merkittävä silkkitien keskus, ja Tabriz ja sen basaari olivat kuuluisia jo 1200-luvulla. Tabriz menetti asemansa 1500-luvulla safavidien pääkaupunkina, mutta säilytti silti merkityksensä taloudellisena keskuksena Ottomaanien valtakunnan nousukauteen asti 1700-luvun lopulle.
Tabrizin basaari on muodostunut useista toisiinsa yhdistetyistä ja katetuista tiilirakennelmista ja suljetuista aukioista, joilla on monia eri käyttötarkoituksia. Basaari on jaettu moniin osioihin, kuten Amirin basaari (kulta ja korut), kenkäbasaari ja Mozzafarieh (matot). Kaupat ja työpajat reunustavat basaarin käytäviä. Kaupat ovat usein kaksikerroksisia, ja niiden ensimmäisessä kerroksessa on yleensä työ- ja kauppatila ja toisessa kerroksessa on varasto tai toimisto. Kauppojen pinta-ala on 10–25 neliömetriä. Kaupat on erotettu käytävistä pienellä rappusella.
Kansainvälinen geodeettis-geofysikaalinen unioni
Kansainvälinen geodeettis-geofysikaalinen unioni (lyh. "IUGG", ) on kansainvälinen geofysiikan ja geodesian alojen yhteistyöjärjestö. Sen tavoite on edistää Maan ja lähiavaruuden tutkimusta. IUGG on perustettu vuonna 1919, mutta jotkin siihen kuuluvista järjestöistä ovat vanhempia. Se koostuu kahdeksasta alajärjestöstä:
"(suluissa pääasiallinen tieteen ala ja perustamisvuosi)"
Sekä neljästä komissiosta:
Suomea IUGG:ssä edustaa Suomen geodeettis-geofysikaalinen kansallinen komitea, jonka puheenjohtajana kaudella 2009-2011 toimi tohtori Jarkko Jokinen Geologian tutkimuskeskuksesta.
Melody
Melody voi tarkoittaa muun muassa seuraavia:
Amine Rzig
Amine Rzig (, s. 25. elokuuta 1980 Nabeul) on tunisialainen koripalloilija. Isona laitahyökkääjänä pelaava Rzig edustaa Egyptin pääsarjassa pelaavaa Al-Ahlia.
Rzig vietti ensimmäiset kymmenen vuotta kotimaansa pääsarjassa ja voitti tuona aikana kaksi Tunisian mestaruutta vuosina 2006 ja 2008. Mestaruus kauden jälkeen Rzig matkasi Egyptiin, jossa hän pelasi armeijan koripallojoukkueessa Talaa Jaiechissa. Yhden kauden jälkeen Rzig palasi takaisin kotimaahansa ja voitti saman tien Tunisian mestaruuden.
Rzig oli voittamassa kapteenin roolissa Tunisialle Afrikan mestaruus pronssia vuoden 2009 Afrikan kisoissa. Samassa turnauksessa hänet valittiin tähdistöjoukkueeseen. Rzig valittiin myös Tunisian joukkueeseen Turkissa pidettyihin vuoden 2010 MM-kisoihin, jossa hän toimi toistamiseen maansa kapteenina.
Murha 3. kerroksessa
Murha 3. kerroksessa ("Stranger on the Third Floor") on Boris Ingsterin vuonna 1940 ohjaama rikoselokuva, jota pidetään yhtenä varhaisimmista film noir -elokuvista. Kyseessä on vain 64 minuuttia pitkä b-elokuva, joka kuvattiin pikaisesti RKO Pictures -studion suojissa.
Iltalehden Jyrki Laelma piti Nicholas Musuracan kuvausta komeana ja elokuvan unijaksoa upeana. Elokuva on hänen nähdäkseen hyökkäys amerikkalaista oikeusjärjestelmää vastaan.
Tunisian koripalloliiga
Tunisian koripalloliiga () on Tunisian koripallosarjojen korkein sarjataso.
Sarjassa pelaa yhteensä 12 joukkuetta, jotka on jaettu kahteen eri lohkoon. Jokainen joukkue kohtaa toisensa kahdesti, vieraissa ja kotona, jolloin otteluita kertyy joukkuetta kohden 10. Kauden päätteeksi molempien lohkojen neljä parasta pääsevät sarjamuotoiseen pudotuspeleihin. Tämän lisäksi molempien lohkojen kaksi heikointa seuraa pelaavat pieni muotoisen neljän joukkueen jatkosarjan. Sarjamuotoinen pudotuspeli muodostuu kahdeksasta joukkueesta, josta kuusi parasta pääsevät varsinaiseen pudotuspeliin. Voittajat selviävät loppuotteluun, jossa ratkaistaan Tunisian mestaruus.
Historian saatossa menestyksekkäin joukkue on ollut ES Radès 12 mestaruudellaan. Toiseksi ja kolmanneksi eniten mestaruuksia ovat voittaneet Stade Nabeulien 8 mestaruudella ja EO La Goulette Kram 7 mestaruudella.
Étoile Sportive de Radès
Étoile Sportive de Radès on tunisialainen koripalloseura, joka pelaa Tunisian koripalloliigassa. Se on voittanut historiansa saatossa eniten Tunisian mestaruuksia. Joukkue tunnettiin aikaisemmin nimillä 'Étoile Sportive Radésienne, Union Sportive Radésienne ja Radès Transport Club.
Stade Nabeulien
Stade Nabeulien on tunisialainen koripalloseura, joka pelaa Tunisian koripalloliigassa. Se on voittanut historiansa saatossa toiseksi eniten Tunisian mestaruuksia. Joukkue tunnettiin perustamisvuotena nimellä Étoile de Nabeul.
Švitrigaila
Švitrigaila (noin 1370–1452) oli Liettuan suuriruhtinas vuodesta 1430 vuoteen 1432. Ennen suuriruhtinuuttaan hän taisteli vallasta Vytautasia vastaan. Asemastaan hänet kukisti Žygimantas Kestutis.
Švitrigaila syntyi Algirdasin ja tveriläisen ruhtinatar Ulianan avioliitosta. Švitrigaila kastettiin katolilaiseen uskoon Krakovassa yhdessä usean muun veljensä kanssa Jogailan kruunaamisen yhteydessä vuonna 1386. Vuonna 1393 hän yritti vallata Vitebskin, minkä johdosta hänen serkkunsa Vytautas lähetti hänet vangiksi Krakovaan. Hänen onnistui kuitenkin paeta Unkariin. Vytautasin taistellessa Saksalaista ritarikuntaa vastaan vuosina 1401–1403 Švitrigaila taisteli ritarikunnan puolella tavoitellen valtaa itselleen. Ritarikunta lopetti tukensa hänelle Raciążin rauhansopimuksen myötä vuonna 1403. Švitrigaila teki rauhan Vytautasin kanssa vasta vuonna 1420.
Švitrigaila nousi Liettuan suuriruhtinaaksi Vytautasin kuoleman jälkeen vuonna 1430. Hän jatkoi Vytautasin politiikkaa ja tarjosi Saksan keisarille Sigismundille apuaan kruunua vastaan. Lisäksi hän muodosti Puolaa vastaan tähdätyn liiton Saksalaisen ritarikunnan kanssa. Tämä johti Puolan hyökkäykseen maahan ja Vytautasin veljen Žygimantas Kestutisin johtamaan kapinaan, joka karkotti Švitrigailan Vilnasta vuonna 1432.
Švitrigaila jatkoi taistelua vallasta vielä kukistumisensakin jälkeen. Hänen edukseen toimi Žygimantasin heikkous vallanpitäjänä ja Liettuan kallistuminen Puolan valtaan, mikä ärsytti liettualaista aatelistoa. Švitrigailalla oli myös tukea Liettuan rusilaisilla alueilla, sillä hänhän oli puoliksi venäläinen. Heikentääkseen hänen otettaan rusilaisista maista Žygimantas antoi vuonna 1434 ortodoksisille aatelisille samat oikeudet, kuin katolilaisilla aatelisilla jo oli. Ratkaiseva yhteenotto kilpailijoiden välillä käytiin lähellä Ukmergeä 1. syyskuuta 1435. Žygimantasin johtamat liettualais-puolalaiset joukot kukistivat Švitrigailan ja häntä tukeneet Liivinmaan ritarikunnan joukot. Žygimantasin tappoi eräs Švitrigailan kannattajista vuonna 1440 ja hän sai palata hallitsemaan Volynian ja Podalsien alueita Kasimir Jagiellon alaisuudessa. Švitrigaila kuoli 2. lokakuuta 1452.
Poor Little Rich Girl
Poor Little Rich Girl on Uriah Heepin kappale ja single vuodelta 1985. Se julkaistiin albumilla "Equator". Kappaleen tekijöiksi on merkitty kaikki yhtyeen tuolloiset jäsenet. Singlen b-puolena oli kappale ”Bad Blood” sekä liveversio yhtyeen klassikkokappaleesta ”Gypsy”, joka löytyy myös "Equatorilta".
Urpo Ahola
Urpo Antipas Ahola (11. huhtikuuta 1905 Loimaa – 14. maaliskuuta 1970 Helsinki) oli suomalainen toimittaja, pakinoitsija ja näytelmäkirjailija.
Ahola syntyi Loimaalla maanviljelijäperheeseen mutta muutti sieltä jo lapsena vanhempiensa mukana Turun läänin Koskelle ja täältä edelleen Somerolle. Kansakoulun jälkeen hän kävi Suomen Nuoriso-opiston ja opiskeli vuosina 1929-1932 Yhteiskunnallisessa korkeakoulussa sanomalehtimieslinjalla.
1920- ja 1930-luvuilla Ahola julkaisi neljä näytelmää ja työskenteli toimittajana Turussa ilmestyneessä Maalaisliiton puoluelehdessä Turunmaassa vuosina 1929, 1934 ja 1935 sekä lehden toimitussihteerinä vuosina 1941–1943 ja saman lehden pakinoitsijana 1943. Maalaisliiton pää-äänenkannattajassa Maakansassa, joka vuoteen 1939 ilmestyi Viipurissa, hän työskenteli toimitussihteerinä vuosina 1936–1940 kirjoittaen myös teatteri- ja kirjallisuusarvosteluja ja pakinoita.
Vuodesta 1943 Ahola toimi maanviljelijänä kotitilallaan Somerolla, mutta jatkoi pakinoiden kirjoittamista vapaana toimittajana Turunmaa-lehdelle. Somerolla hän oli kunnanvaltuuston ja kunnanhallituksen jäsenenä vuodesta 1950 toistakymmentä vuotta ja yhdeksän vuoden ajan Someron kunnanvaltuuston puheenjohtajana. Hän toimi myös Maalaisliiton Someron kunnallisjärjestön puheenjohtajana ja oli Keskustapuolueen puoluevaltuuskunnan jäsen. Presidentinvaaleissa 1962 hän oli presidentin valitsijamiehenä.
Vuonna 1959 Ahola palasi 20 vuoden tauon jälkeen vakinaiseen lehtityöhön Maalaisliiton pää-äänenkannattajan Maakansan (vuodesta 1965 Suomenmaa) polliitiseksi pakinoitsijaksi samassa lehdessä nimimerkillä Hela 1950-luvulla pakinoineen Kalevi Kuuselan siirryttyä Maalaisliiton Joensuussa ilmestyneeseen Karjalan Maa -lehden päätoimittajaksi. Tässä tehtävässä hän toimi eläkkeelle jäämiseensä asti vuonna 1967. Pakinoitsijana Ahola käytti nimimerkkiä "Antipas", jota oli käyttänyt myös jo ennen sotia Maakansan ilmestyessä vielä Viipurissa. Edeltäjänsä Kuuselan tavoin Ahola kirjoitti poliittisista aiheista ja kohdisti kritiikkinsä etenkin presidentti Urho Kekkosen poliittisiin vastustajiin ja ammattiyhdistysliikkeen maatalousvastaisuuteen. Kun Kuusela vielä 1950-luvulla kirjoitti politisista kysymyksistä usein ärhäkkääseen sävyyn, Ahola esitti teilaavankin kritiikkinsä kohteliaasti ja hienovaraisesti. Palattuaan myöhemmin Suomenmaahan Kuuselakin muutti tyyliään leppoisammaksi.
Ahola kuoli vuonna 1970 Helsingissä pitkään sairastettuaan.
Chino Rheem
David Y. "Chino" Rheem on yhdysvaltalainen pokeriammattilainen. Hän voitti World Poker Tourilla Doyle Brunson Classicin ja 1 538 730 dollarin ykköspalkinnon joulukuussa 2008. Rheem pelasi myös World Series of Pokerin finaalipöydässä marraskuussa 2008. Hän sijoittui seitsemänneksi ansaiten yli 1,7 miljoonaa dollaria. WSOP:ssa hän on ollut parhaimmillaan toinen vuonna 2006 1 000 dollarin no limit holdem -turnauksessa.
Syyskuussa 2010 Rheemin pokeriuran turnausansiot ylittivät 4,4 miljoonaa dollaria.
Edit Karf
Edit Sofia Karf os. "Gustavsson" (27. tammikuuta 1894 Jepua – 18. helmikuuta 1970 Munsala) oli suomenruotsalainen opettaja, maatalon emäntä ja kirjailija.
Karf toimi opettajana Uudenkaarlepyyn Pensalassa, Seinäjoella, Närpiössä, Monäsissä ja Purmon Sexsjössä. Hänen ainoa julkaistu teoksensa talonpoikaisromaani "Fädernas missgärningar" sijoittui Pohjanmaan maaseudulle.
Taiwaninsibia
Taiwaninsibia ("Heterophasia auricularis") eli aiemmalta nimeltään taiwaninpyrstötimali on Taiwanissa endeemisenä elävä pyrstötimaleihin kuuluva varpuslintu.
Kooltaan taiwaninsibia on 23–24 cm. Selästään ja rinnastaan lintu on väritykseltään harmaa. Lajin päälaki on musta ja valkoinen silmäkulmajuova muuttuu silmien takana valkoiseksi höyhentupsuksi. Vatsa on väriltään vaaleanpunertava ja perä on kanelinruskea. Siivet ovat mustat ja niissä on valkoinen viiru. Taiwaninsibian pyrstö on musta ja valkokärkinen.
Taiwaninsibian elinympäristöä ovat vuorenrinteiden ainavihannat lehti- tai sekametsät, joissa kasvaa erityisesti tammea. Lajin elinympäristöt sijaitsevat 1 200–3 000 metrin korkeudella merenpinnasta. Talveksi laji siirtyy matalammalla kasvaviin metsiin.
Taiwaninsibiat elävät pienissä ryhmissä ja liikkuvat lehvästöjen keski- ja yläosissa. Ravintonaan lintu käyttää pääasiassa marjoja, hedelmiä ja kukkien mettä, mutta voi syödä myös hyönteisiä.
Inkeri Pihlaja
Maria Ingrid (Inkeri) Pihlaja (14. kesäkuuta 1900 Vaasa – 30. heinäkuuta 1970 ) oli suomalainen kirjailija.
Clément Janequin
Clément Janequin (n. 1485–1558) oli ranskalainen säveltäjä. Hänellä oli pitkä ura kirkon, aatelisten ja lopulta Ranskan kuninkaan palveluksessa. Hän oli aikansa ranskalaisen chansonin mestari; hänen laaja tuotantonsa alalla käsittää 286 säilynyttä teosta. Hengellisten ja maallisten chansonien lisäksi Janequin sävelsi lukuisia psalmeja. Messuja on säilynyt kaksi ja motetteja yksi. Janequin oli vihitty pappi.
Renessanssimusiikin yhtye Ensemble Clément Janequin on perustettu vuonna 1978.
Olli Salmelainen
Taavi (David) Sylvester Viljakainen, kirjailijanimi Olli Salmelainen (5. heinäkuuta 1873 Mikkelin pitäjä – 3. helmikuuta 1959 Mikkeli) oli suomalainen näytelmäkirjailija.
Viljakainen julkaisi nimimerkillä "Olli Salmelainen" kaksi seuranäytelmää vuonna 1910.
Omalla nimellä:
Nimimerkillä "Olli Salmelainen":
Myllylampi (täsmennyssivu)
Myllylampi (tai Myllylammi) on Suomessa varsin yleinen lammen nimi: Ympäristöhallinnon OIVA-palvelussa on 119 Myllylampea ja 12 Myllylammia. Nimi Myllylampi on voinut siirtyä myös asutusnimeksi.
Marko Haanpää
Marko Tapani Haanpää (s. 23. syyskuuta 1966 Tampere ) on suomalainen, Tampereen Judoseuraa ja Tampereen Judoa edustanut judoka.
Haanpää sijoittui Barcelonan olympialaisissa 1992 78 kg:n painoluokassa jaetulle 34. sijalle. Saman vuoden Pariisin EM-kilpailuissa hän oli 78 kg:n sarjassa seitsemäs. Hän voitti Suomen-mestaruuden 78-kiloisissa 1991 ja 1992 sekä 86 kg:n sarjassa 1994 ja 1995. SM-hopeaa hän sai 78-kiloisissa 1993, 95 kg:n sarjassa 1997 ja alle 100-kiloisissa 1999 sekä SM-pronssia 78 kg:n painoluokassa 1990 ja 90-kiloisissa 1998.
Sophie Germainin alkuluku
Sophie Germainin alkuluku on sellainen alkuluku "p", jolle pätee, että 2"p"+1 on niin ikään alkuluku. Luvut on nimetty ranskalaisen matemaatikon Sophie Germainin mukaan.
Ensimmäiset Sophie Germainin luvut ovat: 2, 3, 5, 11, 23, 29, 41, 53, 83, 89, 113, 131. Ratkaisematon ongelma matematiikassa on, onko Sophie Germainin alkulukuja äärettömän monta.
Germain onnistui osoittamaan Fermat’n suuren lauseen niin sanotun "ensimmäinen tapauksen" (jossa mikään kantaluvuista ei ole jaollinen eksponentilla) silloin, kun eksponentti on Sophie Germainin alkuluku. Toisin sanoen: jos "p" ja 2"p"+1 ovat alkulukuja, ei ole olemassa sellaisia positiivisia kokonaislukuja "a", "b" ja "c", jotka ovat kaikki jaottomia "p":llä ja joille pätee yhtälö formula_1.
S. E. Risku
Samuel Emil Risku, (s. 2. joulukuuta 1890 Kurikka – 15. helmikuuta 1982 Tampere) oli suomalainen kansakoulunopettaja ja kirjailija.
Risku asui Kauhajoella 1923–1969 ja toimi siellä opettajana.
Heli Syrjä
Heli Johanna Syrjä (s. 27. marraskuuta 1967 Kajaani) on suomalainen, Kajaanin Judokerhoa edustanut judoka.
Syrjä sijoittui Helsingin EM-kilpailuissa 1989 seitsemänneksi alle 72 kg:n painoluokassa. Barcelonan olympialaisissa 1992 hän oli samassa sarjassa jaetulla 20. sijalla. British Openissa hän sijoittui 72-kiloisissa kolmanneksi 1992 ja toiseksi 1994.
Syrjä voitti Suomen-mestaruuden 72 kg:n sarjassa 1988, 1989 ja 1991–1997, 70-kiloisissa 1998 ja 1999 sekä 78 kg:n painoluokassa 2000 ja 2001, yhteensä 13 kertaa. SM-pronssia hän sai yli 66 kg:n sarjassa 1987.
Marko Korhonen
Marko Aulis Korhonen (s. 18. elokuuta 1969 Kajaani) on suomalainen, Kajaanin Judokerhoa edustanut judoka. Hän on Jorma Korhosen veli.
Korhonen sijoittui Barcelonan 1992 olympialaisten 65 kg:n painoluokassa jaetulle 36. sijalle. Hän voitti Pohjoismaiden-mestaruuden 71 kg:n sarjassa 1997.
Korhonen voitti Suomen-mestaruuden 71 kg:n painoluokassa 1991. SM-hopeaa hän sai 65-kiloisissa 1990, 71 kg:n sarjassa 1992, 1995 ja 1997 sekä SM-pronssia 60 kg:n painoluokassa 1986 ja 65-kiloisissa 1988 ja 1989.
Woodallin luku
Lukuteoriassa Woodallin luku (W) on luonnollinen luku, joka on muotoa
jollekin luonnolliselle luvulle "n". Ensimmäiset Woodallin luvut ovat:
Woodallin lukuja tutkivat ensimmäisenä Allan J. C. Cunningham ja H. J. Woodall vuonna 1917, James Cullenin aiempien Cullenin lukuja koskevien tutkimusten inspiroimana.
Woodallin lukuja, jotka ovat myös alkulukuja kutsutaan Woodallin alkuluvuiksi; ensimmäiset luvut "n" joille Woodallin luku "W" on alkuluku ovat 2, 3, 6, 30, 75, 81, 115, 123, 249, 362, 384, … ; ja itse Woodallin alkuluvut "W" ovat 7, 23, 383, 32212254719, … .
Vuonna 1976 Christopher Hooley osoitti, että melkein kaikki Cullenin luvut ovat yhdistettyjä lukuja. Hooleyn todistuksen pohjalta Hiromi Suyama todisti väitteen kaikille lukujonoille "n" · 2 + "b", missä "a" ja "b" ovat kokonaislukuja ja siten myös Woodallin luvuille. Kuitenkin on olemassa konjektuuri, jonka mukaan on äärettömän monta Woodallin alkulukua. Suurin tunnettu Woodallin alkuluku löydettiin vuonna 2007 ja on 3752948 × 2 − 1. Sen desimaaliesityksessä on 1129757 numeroa ja sen löysi Matthew J. Thompson PrimeGrid-projektissa.
Woodallin luvuilla on monia jaollisuusominaisuuksia. Esimerkiksi, jos "p" on alkuluku niin "p" jakaa luvut
Yleistetty Woodallin luku on luku, joka on muotoa "n" × "b" − 1 ja "n" + 2 > "b". Mikäli alkuluku voidaan ilmaista tässä muodossa, se on yleistetty Woodallin alkuluku.
Alumiiniseokset
Alumiiniseoksien tyypilliset seosaineet ovat kupari, magnesium, mangaani ja sinkki. Seosaineiden kiinteän tilan liukoisuus huoneenlämpötilassa on hyvin pientä, joten tyypilliset seosainepitoisuudet ovat tyypillisesti alle kuusi painoprosenttia. Valettavien alumiiniseosten tyypillisin seosaine on pii, minkä pitoisuus on tyypillisesti enintään 12 painoprosenttia. Alumiiniseokset luokitellaan seosaineiden mukaan seuraavastiAlumiiniseoksista valmistetaan erityyppisiä tuotteita. Tyypillisiä valmistusmenetelmiä ovat: pursotus, painevalu, valssaus ja hitsaus.
Kaupunkipientalo
Townhouse eli kaupunkipientalo on viereiseen asuntoon kytketty, kaksi- tai kolmikerroksinen
kaupunkimainen pientalo, joka sijaitsee omalla tontillaan. Kaupunkipientaloissa ei ole rivitaloille usein tyypillisiä yhteispihoja, ainoastaan pieni yksityispiha, joka sijaitsee yleensä rakennuksen takana. Kuhunkin kaupunkipientaloon on sisäänkäynti suoraan kadulta.
Suomessa kaupunkipientaloja on rakennettu pääkaupunkiseudulla Espoon Säterinmetsään sekä Helsingin Malminkartanoon, Munkkiniemeen ja Kalasatamaan sekä Vantaalla Kartanonkoskelle.